Asier Illarramendi

**Asier Illarramendi "Illarra" Andonegi** (lindur më 8 mars 1990) është një futbollist spanjoll i cili luan me klubin spanjoll Real Madrid në La Liga si mefushor mbrojtës.

## Karriera me klube
### Real Sociedad
Një produkt i sistemit të të rinjëve të klubit lokal Real Sociedad, Illarramendi ka lindur në Mutriku, Gipuzkoa, dhe shpenzoi shumicën e katër sezoneve të tij të parë duke luajtur me skuadrën B, duke kontribuar me 27 paraqitje dhe dy gola në sezonin 2009–10 me Baskët që u rikthyen në Segunda División B pas një viti. Më 19 qershor 2010, në ditën e fundit të Segunda División, me skuadrën e parë e cila kishte siguruar kalimin në La Liga si kampionë të Segunda División, Illarramendi bëri debutimin zyrtarë me skuadrën e parë në humbjen 4–1 jashtë fushe kundër Elche CF.

Më 23 janar 2011, Illarramendi bëri debutimin e tij në divizionin më të lartë, në humbjen 1–2 kundër Villarreal CF. Në muajin tjetër, ai luajti ndeshjen e parë si titullar në humbjen 4–1 jashtë fushe kundër RCD Espanyol.

Illarramendi luajti 32 ndeshje në sezonin 2012–13, me Real Sociedad që e përfundoi sezonin në vendin e katër duke u kualifikuar për në Ligën e Kampioneve për herë të parë pas dhjetë vitesh.

### Real Madrid
parapamje|majtas|200px|Illarramendi në vitin 2013.
Më 12 korrik 2014, Illarramendi firmosi një kontratë gjashtë-vjeçare me gjigandët e Real Madrid për shumën e 32.2 milion €, duke u bërë lojtari spanjoll më i shtrenjtë i blerë nga *Los Blancos*. Ai bëri debutimin e tij zyrtar me klubin më 14 shtator duke startuar në barazimin 2–2 jashtë fushe kundër Villarreal CF, dhe shënoi golin e parë me klubin më 18 dhjetor në fitoren 2–0 në shtëpi kundër CD Olímpic de Xàtiva për ndeshjen e Copa del Rey (gjithashtu 2–0 rezultati i përgjithshëm).

Illarramendi shënoi golin e parë në ligë me *Los Blancos* më 22 shkurt 2014 në fitoren 3–0 në shtëpi kundër Elches, ku ai shënoi pas një gjuajtje nga distanca. Goli i tij i dytë erdhi më 5 prill, me të i cili shënoi golin e parë në minutën e 44 duke kontribuar në suksesin 4–0 jashtë fushe kundër ish skuadrës së tij Real Sociedad. Ai e mbylli sezonin e parë me Real Madrid 49 paraqitje në të gjitha kompedicionet dhe tre gola.

## Karriera ndërkombëtare
[parapamje|djathtas|200px|Illarramendi në aksion me [Kombëtarja spanjolle U–21 e futbollit|kombëtaren U–21.]]
Illarramendi ndihmoi kombëtaren U–17 për të arritur në finalen e 2007 Kupës së Botës U–21, duke luajtur në të gjitha ndeshjet përveç njërës. Ai humbi një nga penalltitë e skuadrës në finale, gjë që e lejoi Nigerinë të ngrinte trofeun.

Illarramendi ka luajtur 16 ndeshje me kombëtaren U–21 gjatë dy viteve. Ai e ka përfaqsuar atë në 2013 Kampionatin Europian U–21 në Izrael, duke qënë lojtar titullar me kombëtaren që fitoi kompedicionin kurse ai u shpall në formacionin më të mirë.

## Statistikat e karrierës
### Klube
1 Përfshirë Supercopa de España, UEFA Super Kupën dhe FIFA Kupën e Botës për Klube.

## Trofe
### Klubet
;Real Madrid
*UEFA Liga e Kampioneve: 2013–14
*Superkupa Europiane: 2014
*Copa del Rey: 2013–14

### Shteti
;Spanja U–21
*UEFA Kampionati Europian U–21 i Futbollit: 2013

;Spanja U–17
*FIFA U-17 Kupa e Botës: Finalist 2007

## Referime 
## Lidhje të jashtme 
*Profili zyrtar te Real Madrid
*Profili te BDFutbol
*Profili te Futbolme 
*Asier Illarramendi  te FIFA.com